59.  ΝΟΜΟΘΕΤΙΚΟΝ ΔΙΑΤΑΓΜΑ υπ’ αριθ. 3880 της 25 Οκτ./5 Νοεμ. 1958 Περί ενοποιήσεως των πολεοδομικών αρμοδιοτήτων και ρυθμίσεως θεμάτων αφορώντων την χορήγησιν αδειών λατομίας και άλλων τινών διατάξεων. ΄Αρθρ.1.-1.Από της ισχύος του παρόντος, διαφυλασσομένης πλήρως και της εφαρμογής των διατάξεων του άρθρ. 1 του Ν.Δ. 2386/1953 εις το Υπουργείον Συγκοινωνιών και Δημοσίων ΄Εργων περιέρχονται άπασαι ανεξαιρέτως αι αρμοδιότητες αι συνιστάμεναι εις την εφαρμογήν της περί σχεδίων πόλεων και κωμών νομοθεσίας, τόσον αι κανονιστικαί αι αναφερόμεναι εις την έγκρισιν των ρυμοτομικών σχεδίων και την θέσπισιν των εν γένει όρων και περιορισμών δομήσεως, όσον και αι αναφερόμεναι εις την εφαρμογήν των ρυμοτομικών σχεδίων, εις την τακτοποίησιν των οικοπέδων και εις τον έλεγχον εν γένει επί των εργασιών δομήσεως. Πάσα αντίθετος διάταξις, έστω και αν αναφέρεται εις ειδικωτέρας περιπτώσεις στεγάσεως αστέγων οστών, αγροτών, προσφύγων, δικαιούχων λαϊκής ή εργατικής κατοικίας κλπ. καταργείται. 2.Η διαδικασία εγκρίσεως των πολεοδομικών εν γένει σχεδίων των αγροτικών και προσφυγικών οικισμών καθορισθήσεται δια Β.Δ/τος εκδιδομένου προτάσει του Υπουργού Συγκοινωνιών και Δημοσίων ΄Εργων. 3.Διοικητικαί πράξεις εκδιδόμεναι κατά παράβασιν των διατάξεων της παρ. 1 του παρόντος άρθρου είναι αυτοδικαίως άκυροι. ΄Αρθρ.2.-Αι δια την στέγασιν αστέγων ή την προς αυτούς διάθεσιν οικοδομησίμων οικοπέδων αναγκαστικαί απαλλοτριώσεις κηρύσσονται προτάσει του αρμοδίου εκάστοτε Υπουργού, του Υπουργού Οικονομικών και του Υπουργού Συγκοινωνιών και Δημοσίων Έργων. ΄Αρθρ.3-Δια Β.Δ/τος εκδιδομένου προτάσει των Υπουργών Βιομηχανίας και Συγκοινωνιών και Δημοσίων ΄Εργων, δύναται να απαγορεύεται η χορήγησις αδειών λατομίας εις ωρισμένας περιοχάς ή να επιτρέπηται αύτη υπό όρους οριζομένους δια του αυτού Δ/τος. ΄Αρθρ.4.-1.Η τοποθέτησις οιουδήποτε τύπου περιπτέρων αναπήρων ή θυμάτων πολέμου επί πεζοδρομίων και εν γένει κοινοχρήστων χώρων κειμένων εντός των διοικητικών ορίων του Δήμου Αθηναίων, επιτρέπεται μόνον εις θέσεις καθοριζομένας δι’ αποφάσεως του Υπουργού Συγκοινωνιών και Δημοσίων ΄Εργων εκδιδομένης μετά γνώμην του Συμβουλίου Οικισμού εντός του Σεπτεμβρίου εκάστου έτους. Κατά την πρώτην εφαρμογήν του παρόντος η ως άνω απόφασις εκδίδεται εντός μηνός από της δημοσιεύσεως αυτού. 2.Δι’ αποφάσεων του Υπουργού Συγκοινωνιών και Δημοσίων ΄Εργων ομοίως ως άνω εκδιδομένων, επιτρέπεται η απομάκρυνσις περιπτέρων εξ ορισμένων θέσεων του Δήμου Αθηναίων, δια λόγους ασφαλείας, κυκλοφορίας ή ένεκεν εκτελέσεως έργων εξωραϊσμού τοποθετουμένων, υπό της οικείας κατά τας κειμένας διατάξεις Επιτροπής, εις νέας θέσεις εκ των καθοριζομένων κατά την διαδικασίαν της προηγουμένης παραγράφου. Η καθαίρεσις των ως άνω περιπτέρων ενεργείται μετά παρέλευσιν τριμήνου από της κοινοποιήσεως της περί απομακρύνσεως αυτών αποφάσεως υποχρεουμένης της Επιτροπής όπως εντός της τριμήνου ταύτης προθεσμίας καθορίση την νέαν θέσιν τοποθετήσεως του περιπτέρου. 3.Ο τύπος, αι διαστάσεις, τα υλικά και ο εν γένει τρόπος κατασκευής, των εντός των διοικητικών ορίων του Δήμου Αθηναίων περιπτέρων, καθορίζονται δι’ αποφάσεως του Υπουργού Συγκοινωνιών και Δημοσίων ΄Εργων μετά γνώμην του Συμβουλίου Οικισμού. Δι’ ομοίων αποφάσεων επιτρέπεται η τροποποίησις των διαστάσεων και του τρόπου κατασκευής υφισταμένων περιπτέρων. 4.Περίπτερα εγκαθιστάμενα ή τυχόν κατασκευαζόμενα κατά παράβασιν των διατάξεων του παρόντος άρθρου ή μη μετατοπιζόμενα ή διασκευαζόμενα, παρά την περί μετατοπίσεως ή αλλαγής του τρόπου κατασκευής των απόφασιν του Υπουργού Συγκοινωνιών και Δημ. ΄Εργων, χαρακτηρίζονται ως αυθαίρετα κατεδαφιζόμενα κατά την διαδικασίαν περί αυθαιρέτων κατασκευών. Δια του άρθρου μόνου του Β.Δ. της 16 Αυγ./8 Σεπτ. 1959 αι περί περιπτέρων αναπήρων ή θυμάτων πολέμου διατάξεις των ανωτέρω παρ. 1, 2, 3, και 4 του άρθρ. 4 επεκτείνονται και εις την πόλιν του Πειραιώς. Ομοίως δια του άρθρου μόνου του Β.Δ. της 25 Ιουν./11 Ιουλ. 1960 (ΦΕΚ Δ΄ 96) αι ανωτέρω διατάξεις των παρ. 1, 2, 3 και 4 επεξετάθησαν εις τας περιοχάς, τας κειμένας εντός των διοικητικών ορίων των Δήμων Κηφισιάς, Αμαρουσίου και Χαλανδρίου και των Κοινοτήτων Φιλοθέης, Ψυχικού και Νέου Ψυχικού. Ομοίως δια του άρθρου μόνου του Β.Δ. της 17/29 Απρ. 1963 (ΦΕΚ Δ΄ 62) αι ανωτέρω διατάξεις των παρ. 1, 2, 3 και 4 επεξετάθησαν εις τας περιοχάς τας κειμένας εντός των διοικητικών ορίων των ακολούθων Δήμων και Κοινοτήτων του Λεκανοπεδίου Αθηνών. Α΄.Δήμοι: 1)Αγίου Ιωάννου Ρέντη, Βύρωνος, Γλυφάδας, Δάφνης, Ζωγράφου, Καισαριανής, Καλλιθέας, Μοσχάτου, Νέας Σμύρνης, Νέου Φαλήρου, Νέας Φιλαδελφείας, Π.Φαλήρου και Ταύρου. Β΄ Κοινότητες: 2)Αγίου Δημητρίου, Αγίας Παρασκευής, Αργυρουπόλεως,   Βούλας,  Βάρης,  Βουλιαγμέ(Αντί της σελ. 61(β) Σελ. 61(γ) Υπουργείο Δημοσίων ΄Εργων 23.A.α.59 νης, Γαλατσίου, Δροσιάς, Εκάλης, Ελληνικού, Ηλιουπόλεως, Καλαμακίου, Μελισσίων, Πεύκης, Ν. Ερυθραίας, Ν. Πεντέλης, Ν. Χαλκηδόνος, Πεντέλης, Χολαργού, Υμηττού και καθ’ όλον το μήκος της παραλιακής οδού Βουλιαγμένης από Βαρκίζης μέχρι Λαυρίου και επί βάθους 100 μ. από την μίαν πλευράν αυτής και μέχρι θαλάσσης από την ετέραν. 5.Ο έλεγχος, η αναγνώρισις των δικαιούχων περιπτέρου, ως και πάντα τα αναγόμενα εις την παραχώρησιν αυτού θέματα εξακολουθούν ρυθμιζόμενα υπό των οικείων διατάξεων. 6.Αι διατάξεις των παρ. 1, 2, 3 και 4 του παρόντος άρθρου δύνανται δια Β.Δ/των εκδιδομένων προτάσει του Υπουργού Συγκοινωνιών και Δημοσίων ΄Εργων να επεκτείνωνται και εις άλλας πόλεις της Χώρας. ΄Αρθρ.5.Απαγορεύεται η εγκατάστασις περιπτέρων αναπήρων ή θυμάτων πολέμου επί των ακολούθων οδών ως και επί των οδών και πλατειών ολοκλήρου της υπό τούτων περικλειομένης περιοχής της πρωτευούσης: Βασ.΄Ολγας, Βασ. Κωνσταντίνου, Βασ. Σοφίας, Λεωφ. Αλεξάνδρας, Μαυρομματαίων, Κυψέλης, συμπεριλαμβανομένης και   της πλατείας,    Φωκίωνος    Νέγρη,     ΠατηΣελ. 62(γ) 224-078 23.A.α.59 Υπουργείο Δημοσίων ΄Εργων σίων, Σπάρτης, Μοσχονησίων, Αγίου Μελετίου, Σεπολίων, Λιοσίων, Νεοφύτου Μεταξά, Δεληγιάννη, Ανδρομάχης, Λένορμαν, Αχιλλέως, Πλάτωνος, Μεγ. Αλεξάνδρου, Ιεράς Οδού, Πειραιώς, Ερμού, Αποστόλου Παύλου, Ροβέρτου Γκάλλυ, Χατζηχρήστου, Λεωφ. Συγγρού μέχρι Αγίου Σώστη, Αθανασίου Διάκου, της παρά τον Ιλισσόν οδού από της γεφύρας Αναπαύσεως μέχρι και της γεφύρας Μέτς. Τα επί των ως άνω οδών και πλατειών υφιστάμενα περίπτερα άμα ως εκλείψουν τα εις α ταύτα διετέθησαν κατά νόμον δικαιούχα πρόσωπα καταργούνται, καθαιρούμενα υπό της αρμοδίας Πολεοδομικής Υπηρεσίας, απαγορευομένης της παραχωρήσεως αυτών εις έτερον δικαιούχον επιτρεπομένης δε ταύτης κατ’ εξαίρεσιν μόνον εις την χήραν σύζυγον και τα ανήλικα τέκνα του αρχικού δικαιούχου κατά τα εν άρθρ. 8 και 21 του Νόμ. 1487/50 οριζόμενα. Πάσα διάταξις, αντίθετος προς τας διατάξεις του παρόντος άρθρου, καταργείται. ΄Αρθρ.6.-Η δια της παρ. 3 του άρθρου μόνου του Ν.Δ. 3040/54 «περί απαλλοτριώσεως ακινήτων εκατέρωθεν της Εθνικής οδού Βουλιαγμένης-ΒαρκίζηςΛομβάρδας-Σουνίου» τασσομένη προθεσμία, δια την κήρυξιν των υπό τούτου προβλεπομένων απαλλοτριώσεων, παρατείνεται ισχύουσα επί εν έτος από της δημοσιεύσεως του παρόντος Ν.Δ/τος. ΄Αρθρ.7.-(Κατηργήθη αφ’ ης ίσχυσεν δυνάμει του άρθρ. 3 του Ν.Δ. 3916/1958, κατωτ. σελ. 158,01). Άρθρ.8.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 